Лабрадор нугас чухам юунаас болж устсан нь хараахан тодорхой биш. Хүмүүс хүнсэнд хэрэглэх зорилгоор агнадаг байсан ч амт муутай, хурдан мууддаг гэгддэг байсан тул хямдхан байжээ. Гэхдээ түүнийг агнах нь ховор байж. Харин өндгийг нь ихээр олборлосон байж магадгүй. Нөгөө талаар өвлийн цагт тэдний хоолондоо хэрэглэдэг байсан хясаанууд АНУ-ын зүүн эргээр аж үйлдвэр хөгжсөний улмаас ховордсон нь нөлөөлсөн байж болох талтай. Учир нь Атлантын далайн баруун эргээр амьдардаг далайн нугаснууд хясаагаар хооллодог байсан ч Лабрадор нугас л түүнээс маш их хамааралтай байжээ (Bangs in Phillips, 1926).